《代人上谢丞相生朝》
宋代·唐士耻

闻说中元生上相，莱公勋业无以尚。阴为月兮月为臣，清光欲满银荡荡。

银光荡荡翻未奇，未若新弦初上时。尧蓂鼎来方十枝，韬藏万斛冰雪辉。

莱公比公应少歉，初度差公四日期。

作者简介：婺州金华人，字子修。唐仲友子。以荫入仕。理宗时历任临江军、建昌军司理参军。有《灵岩集》。